Esikoha sai Eesti Ekspressi fotograaf Ingmar Muusikus, kes oli pildile saanud suur-kirjurähni. Ühtlasi sai Ingmar Muusikus eripreemia ka parima tänavuse jahilooma - metsise - foto eest.  Publikupreemia pälvis EPMÜ professor Urmas Tartes pildile tabatud karu eest.  RMK auhinna pälvis Margus Leivo.  Ajakirja Eesti Jahimees preemia sai Arto-Randel Selvet. Ajakirja Eesti Loodus preemia  läks taas Ingmar Muusikusele, ajakiri Eesti Mets hindas kõige rohkem Kaari Saarma pilti. Ajakirja Loodus preemia sai Toomas Tuul, ajakirja Horisont oma Heiko Kruusi.  Firmadest hindas Olympus Eesti AS kõige enam Jarek Jõepera võistlustööd. Pixtel Foto (Fuji) preemia sai taas Ingmar Muusikus.    Kokku kogunes fotojahile 24 piltnikku. Sel aastal lubati esimest korda võistlema ka digifotokaamerad.  Iga osaleja valis oma fotode hulgast kümme parimat. Nende seast selekteeris zhürii  omakorda välja 51. Zhürii esimees oli tuntud loodusemees Fred Jüssi.